HRVATSKI BOKSAČKI SAVEZ

Trg K. Ćosića 11, 10 000 Zagreb

tel: ++385 1 3012 331

fax: ++385 1 3041 562

[www.boks-savez.hr](http://www.boks-savez.hr)

hbs@boks-savez.hr

**ČLANOVIMA IZVRŠNOG ODBORA HBS-a**

**Z A P I S N I K**

sa 3. sjednice Izvršnog odbora Hrvatskog boksačkog saveza,održane 26.studenog 2011.godine u Puli,s početkom u 13 sati.

**Nazočni članovi Izvrčnog odbora**: Ante Vičević, Pero Tadić, Drago Mijić, Nenad Mitrović, Željko Balov

**Nenazočni članovi Izvršnog odbora**: Ante Matas, Damir Škaro, Marijo Šivolija, Ivica Kolak(zamjenski član je Damir Lepoša)

**Ostali nazočni**: Boris Katalinić(Gl.tajnik), Miroslav Hlušička(predsjednik NO), Damir Lepoša(u zamjenu za Ivicu Kolaka), Dragan Vidajić(trner juniora), Martin Tadić, Marko Marović

Predsjednik Ante Vičević pozdravio je nazočne te utvrdio kako je prisutno 5 od 9 članova IO-a plus zamjenski član za Ivicu Kolaka koji se ispričao zbog bolesti,te konstairao da postoji kvorum i da su sve odluke IO-a na ovoj sjednici pravovaljane.

Predsjednik Ante Vičević predložio je dnevni red 3.sjednice IO-a HBS-a kako slijedi:

1. Zaključci sa 2. Sjednice IO HBS-a
2. Problematika gđe. Melite Lochert
3. Odlazak članova HBS-a na Zlatnu rukavicu u Beograd
4. Izvješće sa prijateljskog susreta u Francuskoj 19.11.2011.
5. Izrada kalendara natjecanja za 2011. godinu
6. Osposobljevanje novih sudaca, trenera, liječnika, povjerenika
7. Uplata članarina klubova za 2012. Godinu, te produljenje i izrada novih knjižica
8. Izrada zastavica, kemijskih olovaka i amblema Saveza
9. Kandidatura za nagradu Matija Ljubek za 2012. g.
10. Problematika BK King i Zorana Kralja
11. Ekipno prvenstvo Hrvatske 2012.
12. Izrada internet stranice
13. Razno

Dnevni red je jednoglasno usvojen

1. **Usvajanje zapisnika sa 2. Sjednice IO HBS-a održane 4. 11. 2011.**

* Zapisnik je jednoglasno usvojen

1. **Problematika Melita Lochert**

* Predsjednik je iznio činjenice o slučaju bivše glavne tajnice
* Nakon rasprave u kojoj su sudjelovali svi nazočni članovi IO-a i glavni tajnik doneseni su slijedeći zaključci: Iščekuje se primitak Izvanrednog otkaza gđe Lochert, proširuje se prijava o zloporabi službenog položaja te otuđenja materijalnih stvari i financijskih sredstava sa otkrivanjem novih dokaza (60.000 kn koje spominje u medijima itd.) sa Lochert I na članove bivšeg IO-a
* Službeni dopis AIBA-I I EUBC-u o otuđenju sredstava od strane bivše glavne tajnice.
* Ograđivanje od izjave Lochert da joj je naložio IO da podigne novac. Utvrđeno je da se te tereti ovaj sastav IO-a već bivši sastav.

Zaključci su jednoglasno usvojeni

1. **Odlazak članova HBS-a na Zlatnu rukavicu u Beograd**

* Glavni tajnik Boris Katalinić podnio je izvješće o nastupu hrvatskih predstavnika u Beogradu. Iako je turnir bio u tijeku, naši su se boksači već ispali, porazima u prvom kolu.

Izvješće je jednoglasno usvojeno

1. **Izvješće sa prijateljskog susreta u Francuskoj 19.11.2011.**

* Izvješće o nastupu podnio je Izbornik Dragan Vidajić. Obzirom na kratkoću vremena od primika poziva I konstituiranja nove juniorske reprezentacije sedmorica reprezentativaca nisu osramotili svojim nastupom, usprkos porazima.
* Predsjednik je iznio i kratki izvještaj o susretu s Francuskim kolegama, te da postoji izgledna šansa da isti susret ponovi I u Hrvatskoj

Izvješća su jednoglasno usvojena

1. **Izrada kalendara natjecanja za 2011. Godinu**

* Nakon rasprave zaključek je kako će se o ovoj točki dnevnog reda naknadno morati odlučivati.

1. **Osposobljevanje novih sudaca, trenera, liječnika, povjerenika**

* Sudačka organizacija nije održala sastanak posljednje 4. Godine I sukladno s tim IO donosi odluku kako je ista Van mandata te se raspušta, a za novog V.D. predsjednika Sudačke organizacije IO jednoglasno izabire Martina Tadića, suca najvišeg ranga AIBA-e I EUBC-a, te ga ovlašćuje da uspostavi sudačku organizaciju unutar HBS-a
* Martin Tadić, predlaže da se suci Ivan Sabo i Bruno Kraljić vrate u sudačku organizaciju, isto je IO HBS-a jednoglasno usvojio
* Zaključak je da ured Saveza obavijesti suca Brunu Lencovića da je van mandata

Odluke su jednoglasno usvojene

1. **Uplata članarina klubova za 2012. Godinu, te produljenje i izrada novih knjižica**

* Nakon rasprave, odluka IO HBS-a je da se iznos članarine za 2012. ne mijenja, te da se ista mora uplatiti do kraja siječnja 2012. godine. IO HBS-a odlučio je da se izrada novih knjižica boksača naplačuje prema dosadašnjem cjeniku (50 kn po knjižici) te da se produljenje valjanosti iste ne naplaćuje.

Odluke su jednoglasno usvojene

1. **Izrada zastavica, kemijskih olovaka i amblema Saveza**

* Nakon prijedloga predsjednika Ante Vičevića, kako Savez mora imati propagandni materijal u vidu olovaka, zastavica i sličnih materijala, donesena je odluka da se iz buđeta saveza utroše sredstva za isto.

Odluka je jednoglasno usvojena

1. **Kandidatura za nagradu Matija Ljubek za 2012. g.**

* Na Savez je od strane HOO-a stigao poziv za prijedlog kandidature za Nagredu Matija Ljubek. Na sugestiju glavnog tajnika kako bi Savez trebao predložiti dr. sc. Damira Škaru, osvajača olimpijske medalje i aktivnog društvenog radnika, izvršni odbor donio je odluku kako će ispred HBS-a kandidat za nagradu biti Damir Škaro.

Odluka je jednoglasno usvojena

1. **Problematika BK King i Zorana Kralja**

* Nakon dulje rasprave, te predočenja dokaza o organizaciji boksačkog natjecanja bez službenog dopuštenja HBS-a. Prijedlog predsjednika HBS-a je da se suspendira BK King i g. Kralj. Glasovanjem nije prihvaćena ovaj prijedlog, nakon čega je dogovoreno kako će o istom biti potrebno ponovno raspravljati na nekoj od budućih sjednica IO HBS-a

1. **Ekipno prvenstvo Hrvatske 2012**.

* Predsjednik Ante Vičević iznio je prijedlog o novom sustavu natjecanja Ekipnog prvenstva Hrvatske u boksu. Nakon kratke rasprave odlučeno je da će se o istom dodatno raspraviti I očitovati o prijedlogu na 4. Sjednici IO HBS-a

1. **Izrada internet stranice**

* Glavni tajnik iznio je kako je stranica aktivirana I u funkciji, te da će danas po prvi puta u povijesti putem interneta I stranice HBS-a biti odrađen video prijenos Memorijala Mate Parlov iz Pule

Izvješće je jednoglasno usvojeno

1. **Razno**

* Obzirom da se Nenad Ivanković zahvalio na funkciji glasnogovornika, obzirom da je isti opterećen vlastitim poslom, prijedlog predsjednika je da se Marko Marović izabere za novog v.d. glasnogovornika Saveza. Prijedlog je jednoglasno usvojen.
* Na inicijativu Dragana Vidajića, glede prelazaka boksača iz jednog kluba u drugi, odluka je IO HBS-a da se odredi minimalna odšteta klubu iz kojeg sportaš odlazi, od 20.000 kuna, za prelazak u novi klub, a o ukupnim troškovima transfera dopušten je i dogovor oba kluba o odšteti, što mora biti predočeno prilikom preregistracije. Odluka je jednoglasno usvojena
* Na prijedlog Pere Tadića da se ukine odredba o zabrani bavljenja drugim sportovima za aktivne boksače HBS-a, IO HBS-a jednoglasno je ukinuo tu odredbu.
* Na prijedlog Predsjednika Ante Vičevića donesena je odluka da se za sve sjednice IO-a, članovima IO HBS-a, i službenim osobama isplaćuju putni troškovi u visini 2 kn po prijeđenom kilometru plus prihvaćanje troškova cestarina, mostarina, tunelarina i vinjeta, kao i dnevnice u iznosu od 170 kn/dan. Odluka je jednoglasno usvojena.
* **Obavijest**:
* v.d.predsjednika sudačke komisije Martin Tadić obavjestio je IO HBS-a i sve nazočne o promjeni dress coda za suce koji se sastoji od bijele košulje,leptir kravate,crne hlače i crne cipele te crni remen

Predsjednik HBS-a Ante Vičević svima je zahvalio na sudjelovanju na 3.sjednici Izvršnog odbora.

3.sjednicu Izvršnog odbora zatvorio je predsjednik Ante Vičević u 15:30 sati.

Zapisnik vodio i sastavio: Predsjednik HBS-a

Boris Katalinić dipl.oec.Ante Vičević

Glavni tajnik HBS-a